Toni fik os til at føle os meget velkomne, han svarede hurtigt på mails og tilbød sen indtjekning pga. sen flyankomst. Vi var i telefonisk kontakt straks efter vi landede, hvor han guidede os videre. Ved ankomst var der vand, juice, vin og småsnacks i huset. Huset fremstod flot og rent. Toni viste rundt og forklarede. Vi fik problemer med aircondition i et af værelserne, Toni kom inden for en ½ time og hjalp os. Toni indkøbte ligeledes ekstra pander og kaffekande til induktionskomfuret. Toni var hele vejen igennem en meget venlig, rar og hjælpsom vært.
Huset virkede nyt, der var pænt og rent overalt. Der var aflåst port. Huset var godt indrettet, så familien kunne hygge sammen i det dejlige store køkken/alrum/stue. Værelserne og badeværelse var også pænt store. Pool og udenoms-faciliteter var helt perfekt, der var både liggestole, sofagruppe, spisebord, køjestole samt 2 parasoller og grill. Vi nød også at sidde i skyggen under oliventræet ved terrassen og holde siesta. Poolen var stor og ren, og blev benyttet flittigt.
Huset dannede rammen om hyggedage hjemme, halvdagsture i området og heldagsture længere ud på øen. Campos ligger fint for at nå en dag i Palma, til kysten eller ind i landet. Daglige indkøb kunne foretages i 3 store supermarkeder, som lå 2,5 km væk først for i Campos, der er en hyggelig lille by. Udvalget var meget stort i Mercadona, som kan anbefales.
Der var stille og roligt, ingen naboer tæt på, og en meget flot stjernehimmel.
Vi kan anbefale Finca Sa Torreta, og kommer gerne tilbage.